# Panduan Aplet Penderia MATE V2.1

2015-2020
MATE Documentation Team
2006
Alex Murray

Aplet Penderia MATE memaparkan bacaan dari penderia suhu, voltan dan kipas dari dalam panel

Pembangunan MATE
Alex
Murray
Panduan Aplet Penderia MATE V2.1
Januari 2006

Alex Murray murray.alex@gmail.com

Panduan ini menerangkan versi 1.10 bagi Apley Penderia MATE.

## Maklumbalas

Untuk melaporkan pepijat atau membuat saranan berkenaan aplet Penderia MATE atau panduan ini, ikuti arahan di dalam Halaman Maklumbalas MATE.

## Pengenalan

### Aplet Penderia MATE

Aplet Penderia MATE dengan 3 penderia dibenarkan.

Aplet Penderia MATE menyediakan satu cara mudah untuk memantau kesihatan komputer anda dalam bentuk paparan ringkas di atas dekstop anda.

Sebilangan antaramuka penderia disokong, yang patut dikonfigur sebelum menambah aplet Penderia MATE ke dalam panel:

- Zon terma ACPI, melalui modul ACPI Kernel Linux

- Modul-modul i2c kernel Linux

  - Melalui sistem fail sysfs dan modul-modul i2c diagih secara terus dari dalam kernel (kernel 2.6)

  - Melalui sistem fail proc dan modul-modul dari pakej lm_sensors dan i2c (kernel 2.4)

  - Melalui pustaka libsensors yang disediakan bersama dengan pakej lm_sensors

- Modul i8k kernel Linux (untuk Komputer Riba Dell Inspiron).

- Modul ibm-acpi kernel Linux (untuk Komputer Riba IBM).

- Modul-modul PowerPC kernel Linux therm_adt746x dan therm_windtunnel.

- Modul Windfarm iMac G5 kernel Linux.

- Daemon hddtemp untuk membaca suhu dari cakera dilengkapi dengan S.M.A.R.T.

- Modul Omnibook kernel Linux (untuk Komputer Riba HP dan Toshiba Satellite)

- Kad grafik NVIDIA melalui libNVCtrl (disediakan dengan nvidia-settings ).

Untuk menambah Aplet Penderia MATE ke dalam panel klik-kanan pada panel untuk membuka menu timbul panel, kemudian pilih Tambah ke Panel Pemantau Penderia Perkakasan.

## Penggunaan

Bila anda menambah Aplet Penderia MATE ke dalam panel buat kali pertama, aplet akan menggelintar mana-mana penderia yang ada untuk dipantau, dan akan paparkan satu penderia lalai yang nyata jika ditemui (seperti suhu CPU).

Kebanyakan pengguna selalunya mahu menyuaikan paparan mengikut citarasa masing-masing, ia boleh dilakukan melalui item menu Keutamaan (sila rujuk).

## Keutamaan

Untuk konfigur Aplet Penderia MATE, klik-kanan pada aplet, kemudian pilih Keutamaan dari menu timbul.

Tetingkap Keutamaan mengandungi seksyen bertab berikut:

## Pilihan Am

Papar penderia dalam panel sebagai

  Pilihan ini memilih sama ada hendak paparkan penderia di dalam panel berserta label atau ikon dan nilainya, atau tiada pengecam bagi setiap penderia dan hanya paparkan nilai semata-mata, atau hanya papar ikon bagi setiap penderia. Satu graf juga boleh dipaparkan untuk setiap penderia, yang menunjukkan kemajuan nilai penderia merentasi waktu.

  Lalai: ikon dengan nilai.

Kedudukan dikehendaki bagi nilai penderia

  Penderia boleh dipaparkan sama ada nilai di sebelah ikon / label, atau nilai dipapar bawah ikon / label.

  Lalai: di sebelah label / ikon.

  Jika ruang panel tidak mencukupi untuk menempatkan kedudukan dipinta, kedudukan terbaik akan digunakan untuk memastikan semua elemen penderia kelihatan.

Saiz Graf (piksel)

  Ketika memaparkan penderia dalam bentuk graf, saiz graf ditetapkan sama mengikut lebar graf (bila dipapar sama ada pada panel atas atau bawah) atau tinggi graf (bila dipaparkan pada panel kiri atau kanan).

  Lalai: 42 piksel

Skala suhu

  Skala manakah digunakan untuk penderia suhu (Kelvin, Fahrenhait atau Selsius disokong).

  Lalai: Selsius.

Kemaskini sela

  Berapa kerapkah kemaskini nilai bagi setiap penderia yang terpapar dalam panel.

  Lalai: 2 saat.

Papar emberitahuan

  Jika dibenarkan, Aplet Penderia MATE akan papar pemberitahuan kepada pengguna ketika syarat penggera berlaku.

  Lalai: Dibenarkan.

  Penggera bagi penderia secara individu mesti dibenarkan.

## Penderia

Tab penderia di dalam tetingkap keutamaan menyediakan pilihan untuk konfigur setiap penderia secara individu. Setiap penderia tersenarai di bawah antaramuka khususnya, bersama-sama dengan:

- Satu ID tetap untuk mengenal pasti penderia di dalam antaramukanya.

- Satu ikon boleh pilih pengguna untuk mengenal pasti penderia di dalam panel.

- Satu label boleh sunting pengguna untuk mengenal pasti penderia di dalam panel.

- Satu kotak-tanda membolehkan pengguna benar / lumpuhkan pemantauan dan paparan penderia di dalam panel.

butang Sifat yang membenarkan penderia tertentu dikonfigur lebih kusus, iaitu satu kotak tetingkap untuk tujuan ini. (sila rujuk )

### Sifat Penderia

Setiap penderia boleh dikonfigur dengan beberapa pilihan, termasuklah keupayaan skalakan nilai penderia, dan lakukan penggera jika nilai rendah atau tinggi dicapai. Ikon penderia juga boleh dipilih jika mahu. Nilai tinggi dan rendah digunakan untuk skalakan paparan graf, begitu juga tetapkan warna termometer yang dipapar dalam ikon penderia suhu.

Nilai penderia boleh diskalakan dalam bentuk linear dan membolehkan pengguna tentukan pengganda dan ofset bagi setiap penderia. Sekiranya nilai setiap penderia dibaca, mula-mula digandakan dengan 'multiplier' dan dijumlahkan dengan 'ofset' untuk hasilkan nilai akhir.

Pengganda nilai penderia

  Pilihan ini membolehkan pengguna tentukan pengganda bagi nilai penderia.

  Lalai: 1.0

Ofset nilai penderia

  Pilihan ini membolehkan pengguna tentukan ofset bagi nilai penderia.

  Lalai: 0.0

Nilai rendah penderia

  Nilai yang memicu penggera jika nilai penderia jatuh merentasi nilai ini. Nilai ini juga ini digunakan untuk skalakan paparan ikon graf dan suhu.

  Lalai: bergantung pada jenis penderia

Nilai tinggi penderia

  Nilai yang memicu penggera jika nilai penderia naik merentasi nilai ini. Nilai ini juga ini digunakan untuk skalakan paparan ikon graf dan suhu.

  Lalai: bergantung pada jenis penderia

Benarkan penggera

  Pilihan ini membolehkan pengguna benarkan penggera untuk memantau penderia ini. Sekiranya nilai penderia naik, atau turun pada nilai tinggi atau rendahnya, penggera akan dipicu. Tindakan ini akan paparkan pemberitahuan kepada pengguna (jika dibenarkan), dan lakuan Perintah Penggera yang sesuai setiap saat sela ulangan Penggera.

  Lalai: dilumpuhkan

  Penggera hanya dilakukan untuk penderia aktif

Sela ulang penggera (saat)

  Berapa kerapkah untuk melakukan perintah penggera sekiranya syarat penggera dipenuhi. Nilai 0 menentukan pelakuan penggera sekali sahaja ketika syarat penggera berlaku.

  Lalai: 0 saat

  Jika pemberitahuan juga dibenarkan, satu pemberitahuan akan dipaparkan setiap kali penggera dilakukan.

Perintah penggera tinggi

  Perintah yang dilakukan setiap kali sela ulang ketika nilai penderia menyamai atau melangkaui had paling atas.

  Lalai: tiada

Perintah penggera rendah

  Perintah yang dilakukan setiap kali sela ulang ketika nilai penderia menyamai atau di bawah had paling bawah.

  Lalai: tiada

  Main bunyi ketika penggera berlaku

    Anda boleh mainkan bunyi ketika penggera berlaku dengan perintah `esdplay` yang sepatutnya tersedia sebagai sebahagian dari pemasangan piawai MATE. (Perhatian: Jika tidak berfungsi, anda juga boleh cuba `aplay` iaitu pemain bunyai lalai ALSA).

        esdplay /usr/share/sounds/gnibbles/gobble.wav

  Timbulkan satu tetingkap untuk maklumkan penggera yang berlaku

    Program `zenity` boleh digunakan untuk hasilkan kotak dialog yang dipaparkan pada paparan semasa pengguna, dan juga digunakan untuk hasilkan pemberitahuan gaya timbul ketika penggera muncul.

        zenity --warning --title="Sensor Alarm" --text="Sensor Alarm occurred"

    Untuk maklumat lanjut berkenaan Zenity sila rujuk dokumentasi Zenity.
  Gabung beberapa perintah menjadi satu perintah penggera

    Perintah berbilang boleh dilakukan secara berturutan menggunakan "&&" dimasukkan untuk asingkannya. Untuk memainkan bunyi dan timbulkan dialog melalui Zenity ikuti perintah berikut:

        esdplay /usr/share/sounds/gnibbles/gobble.wav && zenity --warning --title="Sensor Alarm" --text="Sensor Alarm occurred"

Ikon penderia

  Menyediakan satu senarai ikon yang ada untuk membolehkan pengguna pilih salah satu yang mewakili penderia ini.

Warna graf

  Warna yang digunakan untuk paparkan graf bagi penderia.

  UNtuk paparkan graf dengan tepat bagi kedua-dua nilai tinggi dan rendah penderia perlu ditetapkan dengan baik.

## Perihal Aplet Penderia MATE

Aplet penderia asal telah ditulis oleh Alex Murray (murray.alex@gmail.com). Aplet Penderia MATE kemudian dibangunkan oleh pasukan pembangunan Mate. Maklumat lanjut berkenaan Aplet Penderia MATE, boleh diperolehi di Laman Sesawang Projek Aplet Penderia MATE.

Untuk melaporkan pepijat atau membuat saranan berkenaan Aplet Penderia MATE atau panduan ini, ikuti arahan di dalam Laman sesawang projek.

Program ini diedar bawah terma lesen Awam Am GNU sepertimana yang diterbitkan oleh Free SoftwARE Foundation; sama ada versi 2 Lesen, atau (mengikut pilihan anda) mana-mana versi terkemudian. Satu salinan lesen ini boleh ditemui dalam pautan ini, atau di dalam fail COPYING yang disertakan dengan kod sumber program ini.